**Общински съвет Николаево, област Стара Загора, гр. Николаево 6190, ул. „Георги Бенковски“ № 9**

**Телефон 04330 / 20-72, e-mail:** [obsavet**@**nikolaevo**.**net](mailto:obsavet@nikolaevo.net)

**Вх. № 05-00-302**

**14.11.2025 год.**

**ДО**

**ОБЩИНСКИ СЪВЕТ**

**НИКОЛАЕВО**

**ДОКЛАДНА ЗАПИСКА**

**ОТ НИКОЛАЙ КЪНЕВ - ПРЕДСЕДАТЕЛ НА Об С - НИКОЛАЕВО**

**Относно**: Създаване и определяне на състава на Постоянна етична комисия към Общински съвет – Николаево.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С текста на §.11 от Заключителните разпоредби на Закона за изменение и допълнение на Закона за защита на лицата, подаващи сигнали или публично оповестяващи информация на нарушения (ДВ, бр. 38 от 9 май 2025 г.) беше изменен и допълнен Закона за местното самоуправление и местната администрация, като се въведоха следните нови задължения за общинския съвет и за общинския съветник, а именно:

1. Общинският съвет приема Етичен кодекс на общинските съветници. (чл. 21, ал. 4 от ЗМСМА);

2. Общинският съвет избира от състава на своите съветници постоянна етична комисия, която разглежда сигнали за нарушения на Етичния кодекс на общинските съветници, включително сигнали за неетично поведение. Постъпилите сигнали за конфликт на интереси и за корупция на общински съветници се изпращат на съответните компетентни органи. (чл. 48, ал. 2 от ЗМСМА);

3. Общинският съветник е длъжен да осъществява дейността си при спазване на правилата на Етичния кодекс на общинските съветници. (чл. 36, ал. 2 от ЗМСМА);

4. Влезлите в сила актове на съответните компетентни органи, с които се установяват нарушения на Етичния кодекс на общинските съветници, несъвместимост, конфликт на интереси или корупция на общински съветници, се оповестяват публично на интернет страницата на съответния общински съвет при спазване на нормативните изисквания за защита на личните данни. (чл. 37в от ЗМСМА);

5. Годишен отчет за дейността на етичната комисия - В отчета на комисията се включва информация за броя на подадените сигнали за неетично поведение, за конфликт на интереси и за корупция на общински съветници и други нарушения на Етичния кодекс на общинските съветници, както и за предприетите действия по тях. Информацията се оповестява публично на интернет страницата на съответния общински съвет след разглеждането на отчета по съответния ред. (чл. 27, ал. 7 от ЗМСМА).

Предвид горното и на основание чл. 21, ал. 1, т. 1 и чл. 48, ал. 2 от Закона за местното самоуправление и местната администрация (ЗМСМА), предлагам на Общински съвет Николаево да приеме следното

**РЕШЕНИЕ:**

1. Създава се Постоянна Етична комисия при Общински съвет - Николаево.
2. Определя броя на членовете на Постоянната Етична комисия към Общински съвет - Николаево - ….. общински съветници.
3. Избира в състава на Постоянната Етична комисия към Общински съвет-Николаево следните съветници: …..
4. Избира за председател на Постоянната Етична комисията общинския съветник: …… .
5. Избира за секретар на Постоянната Етична комисията съветника: …….
6. Възлага на Постоянната Етична комисия изготвянето на проект за Етичен кодекс на общинските съветници при Общински съвет - Николаево.

**С уважение,**

**НИКОЛАЙ КЪНЕВ**

*Председател на Об С Николаево*

Съгласувал:

Стефан Анков - юрист